
МОТИВИ
към ПРОЕКТ на Наредба за изменение и допълнение на Наредбата за определянето и администрирането на местни такси и цени на услуги на територията на община Дългопол, приета с Решение №  7-14, взето с Протокол № 7 от 25.03.2016 г. на Общински съвет при община Дългопол, Приета с Решение № 23-7 от Протокол № 23/31.07.2025 г. на Общински съвет – Дългопол, Изм. и доп. - с Решение № 28-3  от Протокол № 28/19.12.2025 г. на Общински съвет – Дългопол
На основание чл. 21, ал. 2 във връзка с ал. 1, т. 7 от Закона за местното самоуправление и местната администрация, във връзка с чл. 77, във връзка с чл. 76, ал. 3 от Административнопроцесуалния кодекс, във връзка с чл. 26, ал. 1, ал. 2, ал. 3, ал. 4, предложение второ от Закона за нормативните актове, спазвайки принципите, заложени в чл. 6, ал. 3 и ал. 4 от Административнопроцесуалния кодекс и чл. 4, ал. 1 от Наредбата за определянето и администрирането на местни такси и цени на услуги на територията на община Дългопол, предлагам на вниманието на гражданите и юридическите лица в община Дългопол в 14-дневен срок от обявяването на интернет страницата на Община Дългопол на Проект на Наредба за изменение и допълнение на Наредба за определянето и администрирането на местни такси и цени на услуги на територията на община Дългопол, считано от 04.08.2026 г., за обсъждане, представяне на становища, предложения и възражения от заинтересованите страни на: e-mail obsdalgopol@gmail.com,  obshtina@dalgopol.egov.bg,    или в деловодството на Общински съвет и/или Община Дългопол на адрес: п.к. 9250, гр. Дългопол, общ. Дългопол, обл. Варна, ул. „Георги Димитров” № 105.
Прилагането на съкратения 14-дневен срок за провеждане на публичното обсъждане на проекта се обосновава с необходимостта от защита на обществения интерес, тъй като своевременното приемане и влизане в сила на измененията ще даде възможност на гражданите да подадат в срок за изчисляване на размера на таксата за битови отпадъци на база брой ползвател на услугата в имота, лицата по чл. 21 от настоящата Наредба подават до Кмета на Община Дългопол, чрез отдел МДТ, декларации с данни в срок до 31 октомври на предходната година на таксите и цени на услуги, предмет на настоящото предложение, са от значение за предвижданията на приходната част на общинския бюджет на Община Дългопол за 2027 г., за законосъобразното му изготвяне и приемане съобразно нормативно определените със Закона за публичните финанси срокове. С оглед на това, промените следва да бъдат приети  навреме от Общински съвет - Дългопол, което налага прилагането на съкратени срокове за обществено обсъждане на проекта за нормативен акт.
 
На основание чл. 28, ал. 2 от Закона за нормативните актове Общински съвет Дългопол представя следните МОТИВИ към Проекта на Наредба за изменение и допълнение на Наредба за определянето и администрирането на местни такси и цени на услуги на територията на община Дългопол: 

1.Причини, които налагат приемането: 
Причините които налагат приемането на Проекта на Наредба за изменение и допълнение на Наредба за определянето и администрирането на местни такси и цени на услуги на територията на община Дългопол е допусната техническа грешка в номерацията на членовете. 
2. Цели, които се поставят: 
2.1. Привеждане на Наредбата в съответствие с нормативните и обществено-икономическите промени в страната. 
2.2. Възстановяване на пълните разходи на Община Дългопол по предоставяните услуги. 
2.3. Създаване на условия за разширяване на предлаганите услуги и повишаване на тяхното качество. 
2.4. Постигане на по-голяма справедливост при определяне и заплащане на местните такси. 
2.5. Ефективно разпределение на общинските ресурси чрез определяне на адекватни такси и цени на услуги. 
2.6. Поправка на първоначално допуснати очевидни фактически грешки и непълноти в нормативната уредба, касаещи предоставянето на местни административни услуги. 

3. Финансови и други средства, необходими за прилагането на новата уредба: за прилагането на измененията и допълненията на Наредбата за определянето и администрирането на местни такси и цени на услуги на територията на община Дългопол не са необходими допълнителни финансови средства, тъй като предоставянето на административните услуги ще се извършва от служителите на общинска администрация – Дългопол и не предвижда наемането на допълнителен персонал. 

4. Очаквани резултати от прилагането: 
4.1. Актуализиране на нормативната база, отнасяща се до предлаганите местни услуги и техните такси и цени. 
4.2. Възстановяване на пълните разходи на Община Дългопол по предоставяните услуги. 
4.3. Създаване на условия за разширяване на предлаганите услуги и повишаване на тяхното качество. 
4.4. Постигане на по-голяма справедливост при определяне и заплащане на местните такси. 
4.5. Ефективно разпределение на общинските ресурси чрез определяне на адекватни такси и цени на услуги. 
4.6. Яснота и пълнота на подзаконовата нормативна уредба при определянето и на местните такси и цени на услуги. 

5. Анализ на съответствието с правото на Европейския съюз:
предлаганият Проект на Наредба за изменение и допълнение на Наредба за определянето и администрирането на местни такси и цени на услуги на територията на община Дългопол е подзаконов нормативен акт, издаван от Общински съвет при община Дългопол в рамките на неговата компетентност, поради което съответствието му с правото на Европейския съюз е предопределено от Европейската харта за местното самоуправление и директивите на Европейската общност, свързани с тази материя. 
6. Правни основания: 
[bookmark: _GoBack]Наредбата за изменение и допълнение на Наредба за изменение и допълнение на Наредба за определянето и администрирането на местни такси и цени на услуги на територията на община Дългопол, се приема на основание чл. 21, ал. 2 във връзка с ал. 1, т. 7 от Закона за местното самоуправление и местната администрация, при спазване изискванията на чл. 76, ал. 3, чл. 77 и чл. 79 от Административнопроцесуалния кодекс, чл. 8, чл. 11, ал. 3 и чл. 28, ал. 1 от Закона за нормативните актове, при спазване на принципите, заложени в чл. 6, ал. 3 и ал. 4 от Административнопроцесуалния кодекс и чл. 4, ал. 1 от Наредбата за определянето и администрирането на местни такси и цени на услуги на територията на община Дългопол.
